Շնորհանդէսին միւս գիրքը Մշակոյթի փոխ-նախարար Նազենի Ղարիբեանի եւ Անի Սահակեանի աշխատասիրութեամբ լոյս տեսած «Ոսկանեան Աստուածաշունչի պատկերագրութիւնը. Եւրոպական արուեստի զուգահեռներով» գիրքն է, որ «Անտարէս» հրատարակչութիւնը լոյս ընծայած է: Հայերէն եւ անգլերէն երկլեզու ալպոմ-գիրք մըն է, որ նուիրուած է Ոսկան Երեւանցիի հրատարակած հայերէն առաջին տպագիր Աստուածաշունչի նկարազարդումներուն: Առաջին անգամ բարձրորակ վերատպութեամբ ներկայացուած բոլոր 160 թեմաթիք փորագրանկարները կ՚ուղեկցուին յօրինուածքին համար նախօրինակ ծառայող պատկերներով, ինչպէս նաեւ պատմական ու արուեստաբանական լիարժէք վերլուծութեամբ: Շնորհանդէսին գիրքը ներկայացուց Մատենադարանի աւագ գիտաշխատող, Մշակոյթի նորանշանակ փոխ-նախարար Նազենի Ղարիբեան: